Take Me Home, Country Roads

«Take Me Home Country Roads» er en amerikansk sang med melodi og tekst av John Denver, Bill Danoff og Taffy Nivert. Den ble først spilt inn på plate av Denver og var med på hans gjennombruddsalbum, Poems, Prayers and Promises fra 1971.
Etter mange andre hitsingler fortsetter «Take Me Home Country Roads» å være Denvers signatursang.

Opprinnelse

I desember 1970 toppet John Denver plakatene på The Cellar Door, en folkeklubb i Washington D.C.. Danoff og Nivert åpnet for ham som en duo med navn Fat City. Etter gjenoppåpningskvelden over julen vendte de tilbake til deres sted til en impromptu jam. På veien ble Denvers venstre tommelfinger brukket i en bilulykke. Han ble tatt til sykehus, hvor den ble spjelket. Da de kom tilbake til huset, var han – med sine egne ord – «wired you know».
Danoff og Nivert fortalte ham så om en sang de hadde arbeidet på i omtrent én måned. Inspirasjonen hadde kommet mens de kjørte til en familiegjenforening hos Niverts slektninger i det nærliggende Maryland. For å få tiden til å gå underveis skrev Danoff en ballade om de små krokete veiene de tok. Senere endret han historien til å passe en artistvenn av ham, som pleide å skrive om  prakten til Vest-Virginias landsbygd.
De fremførte sangen for Denver, og som han mintes: «I flipped». De tre var oppe til seks om morgenen, endret teksten og flyttet rundt på linjer. Da de fullførte sangen tilkjennegav Denver at sangen måtte komme med på hans neste album.
Den hadde premiere 30. desember 1970, under et ekstranummer på Denvers sett. Sangerne leste teksten fra en brettet papirlapp. Dette resulterte i en fem minutter lang ovasjon, den lengste i The Cellar Doors historie.
«Take Me Home, Country Roads» ble spilt inn på plate i New York City i januar 1971.
Den kom med på LP-platen Poems, Prayers and Promises og ble utgitt på single våren 1971. Den flyttet seg langsomt opp på listene. Etter en uke ringte RCA Denver og fortalte ham at det gav opp singlen. Hans svar: «No! Keep working on it». Det gjorde RCA og 18. august ble den sertifisert som millionselger.

Mottagelse i West Virginia

«Take Me Home, Country Roads» mottok en entusiastisk respons fra West Virginias befolkning. Den er temasang for West Virginia University og har blitt fremført på hvert eneste show før amerikansk fotball-kampene på hjemmebane siden 1972. I 1980 sang Denver den under festlighetene før kampen til et utsolgt publikum av Mountaineer-fans. Denne fremførelsen markerte hengivenheten til den nåværende Mountain Field og den første kampen til hovedtrener Don Nehlen. Sangen blir spilt til andre idretts evenementer og universitetsfunksjoner, innbefattet etter fotballagets seire på hjemmebane, hvorpå fansen blir oppmuntret til å stå i bodene og synge sammen med laget.
Sangens popularitet har inspirert til resolusjoner i West Virginia House of Delegates og Senat til å endre delstatssangen til «Take me home, Country Roads». Så langt har ikke resolusjonene ført frem.
Landkjennemerkene blir nevnt på en fremtredende måte i teksten. Elven Shenandoah og Blue Ridge Mountains har kun marginell tilknytning til West Virginia og ville ha passet bedre til Virginia. Shenandoah passerer kun gjennom den helt østlige spissen av Eastern Panhandle of West Virginia. Den største delen av Blue Ridge Mountains ligger også utenfor delstaten. Ifølge Nivert ligger ikke veien som inspirerte til sangen i nærheten av West Virginia. Den ligger nær hennes hjemby Washington D.C., i nærheten av Montgomery County, Maryland, som Denver ofte besøkte. Clopper Road eksisterer fremdeles, men landskapet har forandret seg dramatisk fra de landlige omgivelsene som engang var rundt den.
Hillary Rodham Clinton siterte sangen i åpningslinjen til talen hun holdt etter sin massive seier i demokratenes primærvalg i West Virginia i 2008. Hun sa: You know, like the song says, it's almost heaven.

Norsk versjon

Arne Sigvaldsen har skrevet en norsk tekst. På norsk bærer den tittelen «Landevei».